Verligting vir kragverbruikers die naweek(Foto: pixabay) Beurtkrag word Vrydagaand om 21:00 vir die naweek opgeskort. Volgens Eskom kon altesaam sewe opwekkingseenhede aan die netwerk gekoppel word en dus kan beurtkrag opgeskort word. Dié eenhede is by die Kendal-, Camden-, Grootvlei-, Majuba- en Matimba-kragstasie herstel. Onbeplande instandhouding beteken dat 14 960 MW tans nie in die netwerk beskikbaar is nie, terwyl beplande instandhouding 3 345 MW van die netwerk verg. Eskom vra egter dat Suid-Afrikaners steeds krag spaarsamig gebruik omdat die kragstelsel onvoorspelbaar is. “Ons bedank almal vir hul geduld en begrip.”